LILL-BAĦAR X'ħin nilmħek, bħal mera, bla kemxa, bla nikta, fil-ħlewwa tas-sikta, tfakkarni f'Min ħalqek, f'dak kobru tal-għaġeb, din qalbi tistgħaġeb kemm ħabbna l-Ħallieq. X'ħin nilmaħ dak wiċċek bis-sikta jitbiegħed, jitqalleb u jriegħed il-qlib tal-bnedmin, mewġietek li jaħbtu għall-plajja ġeblija, b'damdima qawwija, minfuħa mir-riħ, juruni bid-dieher dik Tid li ħalqitek, felħana w-għalqitek ġo nofs l-artijiet. Dlonk toħroġ minn fommi minn qalbi ferħana, il-għajta felħana : Ilqagħha, ja baħar, minn tiegħi t-tislima, niżżik ħajr bil-qima li wrejtni l-Ħallieq 1